CELEX: 31982D0445
Language: el
Date: 1982-05-18 00:00:00
Title: 82/445/EKAX: Απόφαση τής Επιτροπής τής 18ης Μαΐου 1982 περί τροποποιήσεως τής αποφάσεως 78/975/EKAX περί χορηγήσεως αδείας γιά τήν εφαρμογή ειδικών τιμολογίων τής Deutsche Bundesbahn υπέρ τών επιχειρήσεων παραγωγής άνθρακα καί χάλυβα οι οποίες είναι εγκατεστημένες στό Saar (Το κείμενο στην γερμανική γλώσσα είναι το μόνο αυθεντικό)

Avis juridique important

|

31982D0445

82/445/EKAX: Απόφαση τής Επιτροπής τής 18ης Μαΐου 1982 περί τροποποιήσεως τής αποφάσεως 78/975/EKAX περί χορηγήσεως αδείας γιά τήν εφαρμογή ειδικών τιμολογίων τής Deutsche Bundesbahn υπέρ τών επιχειρήσεων παραγωγής άνθρακα καί χάλυβα οι οποίες είναι εγκατεστημένες στό Saar (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 206 της 14/07/1982 σ. 0038 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Μαΐου 1982  περί τροποποιήσεως της αποφάσεως 78/975/ΕΚΑΧ περί χορηγήσεως αδείας για την εφαρμογή ειδικών τιμολογίων της Deutsche Bundesbahn υπέρ των επιχειρήσεων παραγωγής άνθρακα και χάλυβα οι οποίες είναι εγκατεστημένες στο Saar  (Το κείμενο στη γερμανική γλώσσα είναι το μόνο αυθεντικό)  (82/445/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα, και ιδίως το άρθρο 70 εδάφιο 4,  Εκτιμώντας:  ότι, με την απόφαση 78/975/ΕΚΑΧ (1), η Επιτροπή αφού εξέτασε επισταμένως τη συνολική κατάσταση των βιομηχανιών άνθρακα και χάλυβα του Saar και λαμβάνοντας ιδίως υπόψη της το σημερινό πρόγραμμα αναδιαρθρώσεως και αναπροσαρμογής των βιομηχανιών αυτών, του οποίου η ολοκλήρωση προβλέπεται για το 1983, επέτρεψε την εφαρμογή ειδικών τιμολογίων της Deutsche Bundesbahn αριθ. 188, 196, 197, 263, 270, 273, και του τιμολογίου αριθ. 9133, προς το συμφέρον των επιχειρήσεων παραγωγής άνθρακα ή χάλυβα οι οποίες είναι εγκατεστημένες στο Saar μέχρι τις 31 Δεκεμβρίου 1983·  ότι, εξάλλου, οι προβλεφθείσες εργασίες αναδιαρθρώσεως θα έπρεπε να είχαν αρχίσει να βελτιώνουν αισθητά την ανταγωνιστικότητα των επιχειρήσεων κατά τη διάρκεια του έτους 1981, η Επιτροπή αποφάσισε να συνοδεύσει την εφαρμογή αυτών των τιμολογίων με προοδευτική ελάττωση από την 1η Ιανουαρίου 1982·  ότι με επιστολή της 17ης Σεπτεμβρίου 1981 και με τέλεξ της 15ης Απριλίου 1982, η κυβέρνηση της Ομοσπονδιακής Δημοκρατίας της Γερμανίας, ζήτησε νέα παράταση των τιμολογίων αυτών μέχρι τις 31 Δεκεμβρίου 1988·  ότι τα τιμολόγια αυτά υποστηρίξεως είναι όμοιας φύσεως με τις ενισχύσεις λειτουργίας και ότι πρέπει, επομένως, η Επιτροπή να εμμείνει στις αρχές που διέπουν τον τομέα των ενισχύσεων στη σιδηρουργία·  ότι, σύμφωνα με τη νομολογία του Δικαστηρίου, στην απόφαση πρέπει να ορίζεται προθεσμία·  ότι οι προβλέψεις που διατυπώθηκαν κατά το 1978, για τη βελτίωση της ανταγωνιστικότητας των εν λόγω επιχειρήσεων από το 1981, δεν πραγματοποιήθηκαν πλήρως· ότι διαφάνηκε, έκτοτε, ότι πρέπει να γίνει συμπληρωματική προσπάθεια αναδιαρθρώσεως που συνεπάγεται επιπλέον μείωση ορισμένων ικανοτήτων παραγωγής του λεκανοπεδίου του Saar· ότι η αποκατάσταση της ανταγωνιστικότητας των εν λόγω επιχειρήσεων θα καθυστερήσει·  ότι, λαμβανομένης υπόψη της πρόσθετης αυτής προσπάθειας αναδιαρθρώσεως, κρίνεται σκόπιμο να παραταθεί κατά ένα έτος η διάρκεια εφαρμογής των τιμολογίων που επιτρέπονται βάσει της προαναφερθείσας αποφάσεως 78/975/ΕΚΑΧ και να μεταφερθεί για την 1η Ιανουαρίου 1984 η έναρξη καταργήσεως των μειώσεων των τιμολογίων, να πραγματοποιηθεί δε η κατάργηση αυτή σε δύο στάδια,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 78/975/ΕΚΑΧ της Επιτροπής της 16ης Νοεμβρίου 1978 τροποποιείται ως εξής:  1. Στο άρθρο 2, η ημερομηνία «31 Δεκεμβρίου 1983» αντικαθίσταται από την ημερομηνία «31 Δεκεμβρίου 1984».  2. Στο άρθρο 3, η παράγραφος 1 αντικαθίσταται από το ακόλουθο κείμενο:  «1. ότι το ποσοστό των μειώσεων των τιμολογίων, οι οποίες παραχωρούνται σε σχέση με τα τιμολόγια που εφαρμόζονται συνήθως, ελαττώνεται τουλάχιστον κατά 50 % την 1η Ιανουαρίου 1984. Οι μειώσεις αυτές εξαλείφονται πλήρως στις 31 Δεκεμβρίου 1984».  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 18 Μαΐου 1982.  Για την 'Επιτροπή  Georgios CONTOGEORGIS  Μέλος της Επιτροπής  (1) ΕΕ αριθ. L 330 της 25. 11. 1978, σ. 34.